Kim Chen In Tramp bilan uchrashuvdan keyin yana Xitoyga borishi mumkin

Shimoliy Koreya yetakchisi Kim Chen In AQSh prezidenti Donald Tramp bilan ikkinchi uchrashuvdan keyin Xitoyga tashrif buyurishi mumkin. Bu haqda «Ryonxap» xabar bermoqda.
Agentlik ma'lumotlariga ko‘ra, KXDR yetakchisi ham Tramp bilan birinchi uchrashuvga qadar, ham undan keyin Xitoyga tashrif buyurgan.
Ta'kidlanishicha, bunday harakat sxemasi AQSh - KXDR ikkinchi sammitidan keyin ham qo‘llanilishi mumkin.
Shu bilan birga, Kim Chen In o‘tgan oy Xitoyga rasmiy tashrif bilan borgan.
Eslatib o‘tamiz, avvalroq OAV AQSh KXDRning tijorat aviatsiyasini tiklash bo‘yicha urinishlarini to‘sib qo‘ygani haqida xabar bergandi.